  Майя Бывальцева Туннэ, 6-тӥ гудырикошконэ, Можга карлэн администрациезлэн нимлыко сайтаз вуоно арын тупатъяно урамъёс пумысен кура сётон кутскиз. Со сярысь ивортӥз «Кышкыттэмлыко но ӟечлыко сюресъёс» ӵектослэн Удмуртиысь ивортодэтъя менеждерез. Юалляськонэ пыриськись сайтын  куинь урамез бырйыны быгатэ. Карын улӥсьёслы куара сётыны ӵектэм урамъёсын лыдметэз мер азьветлӥсьёс муниципалитетысь ӧнерчиосын ӵош пӧсьтолэзе ортчем эскеронъёс бере кылдытӥзы. Юалляськонлы йылпумъянъёс администрациын 27-тӥ гудырикошконэ лэсьтозы. Куинь нунал ортчыса, куара сётонлы ужъемышъёсты «Кышкыттэмлыко но ӟечлыко сюресъёс» ӵектослэн  вотэсбамаз, озьы ик Можга карлэн администрациезлэн сайтаз шараялозы. Тужгес трос куара люкам урамъёс 2019-тӥ арын тупатъяно объектъёсын лыдметэ шедёзы но Ижкар агломерациез котыр ласянь азинтонъя программае пыртэмын луозы. Тодэ вайытом, вуоно арын Можга «Кышкыттэмлыко но ӟечлыко сюресъёс» ӵектосэз быдэсъян борды итӥськоз. Карысь сюресъёсты тупатъяны 50 миллион манет висъялозы. Тегъёс: Мерлык Авто Можга Удмуртия сюресъёс тупатъянужъёс  